Virallinen lehti nro C 082 , 17/03/1998 s. 0001



KIRJALLINEN KYSYMYS E-3566/96 neuvostolle esittäjä(t): Ulf Holm (V) (12. joulukuuta 1996) Aihe: Huumeiden vastainen taistelu Jokin aika sitten ilmestyi uusi ja pelottava raportti nuorison huumeiden käytöstä Malmöhusin läänissä Lounais-Ruotsissa. Raportista ilmenee, että huumeongelma on Tanskan ja manner-Euroopan läheisyydestä johtuen pahimmillaan Malmön ja Lundin ympäristössä. Ruotsin EU-jäsenyys on ratkaisevasti heikentänyt Tanskan ja Ruotsin välistä rajavalvontaa ja tämä puolestaan on jyrkästi lisännyt Juutinrauman yli käytävää huumekauppaa. Koska Irlanti puheenjohtajamaaksi tulonsa yhteydessä lupasi tehostaa huumeiden vastaista taistelua, haluan kysyä seuraavaa: Miksi unioni ei huolehdi nuorisonsa terveydestä ja tulevaisuudesta siten, että se säilyttää todellisen jäsenvaltioiden välisen rajavalvonnan yhtenä monista välineistä, joilla rajoitetaan huumekauppaa ja siten vaikeutetaan huumeiden saantia? Vastaus (16. lokakuuta 1997) Euroopan yhteisön perustamissopimuksen 7 a artiklassa määrätään, että ¨sisämarkkinat käsittävät alueen, jolla ei ole sisäisiä rajoja ja jolla tavaroiden... vapaa liikkuvuus taataan...¨. Jotta unioni säilyisi ja sitä voitaisiin kehittää vapauden, turvallisuuden ja oikeudenmukaisuuden alueena, ehdotukseen Amsterdamin sopimukseksi on sisällytetty määräyksiä huumeiden salakuljetuksen ja muun kansainvälisen rikollisuuden torjumiseksi tarvittavista asianmukaisista toimenpiteistä. Neuvosto on viime vuosina hyväksynyt lukuisia toimia oikeus- ja sisäpolitiikan alalla. Sisäasiainministerit päättivät kesäkuussa 1993 perustaa Europolin huumeyksikön (EDU), joka toimii nyt yli satahenkisen kaikkien jäsenvaltioiden kansalaisista koostuvan henkilökunnan voimin. Europolin huumeyksikön toimeksiantoa laajennettiin maaliskuussa 1995 yhteisellä toiminnalla. Muiden tärkeiden toimenpiteiden joukosta voidaan mainita seuraavat: - Euroopan poliisiviraston perustamisesta (Europol) 26 päivänä heinäkuuta 1995 tehty yleissopimus, joka kansallisten kansanedustuslaitosten on määrä ratifioida vuoden 1997 loppuun mennessä, jotta Europol olisi täysin toimintakykyinen vuonna 1998 - tietotekniikan käytösta tullialalla 26 päivänä heinäkuuta 1995 tehty yleissopimus - rikoksen johdosta tapahtuvaa luovuttamista koskevan yleissopimuksen allekrijoittaminen 26. syyskuuta 1996 - Euroopan unionin jäsenvaltioiden tekemien yhteyshenkilöitä koskevien aloitteiden yhteisistä suuntaviivoista 14 päivänä lokakuuta 1996 hyväksytty yhteinen toiminta - tulliviranomaisten ja liikealan järjestöjen välisesta yhteistyöstä huumekaupan torjunnassa 29 päivänä marraskuuta 1996 hyväksytty yhteinen toiminta - hakemiston laatimisesta ja ylläitämisestä kansainvälisen järjestäytyneen rikollisuuden vastaisen toiminnan erityisvalmiuksista ja -taidoista sekä erityisasiantuntemuksesta Euroopan unionin jäsenvaltioiden rikollisuuden torjuntaa ja lainkäyttöä koskevan yhteistyön helpottamiseksi 29 päivänä marraskuuta 1996 hyväksytty yhteinen toiminta - huumeiden kemiallista profilointia koskevasta tietojenvaihdosta jäsenvaltioiden välisen tehostetun yhteistyön helpottamiseksi laittoman huumekaupan torjunnassa 29 päiväna marraskuuta 1996 hyväksytty yhteinen toiminta - poliisi- ja tulliviranomaisten välisistä sopimuksista huumausaineiden torjumiseksi 29 päiväna marraskuuta 1996 annettu neuvoston päätöslauselma - huumematkailuongelmaan Euroopan unionissa kohdistettavista toimenpiteistä 29 päivänä marraskuuta 1996 annettu neuvoston päätöslauselma - toimenpiteistä huumausaineiden laittoman viljelyn ja tuotannon torjumiseksi ja hävittämiseksi Euroopan unionissa 16 päivänä joulukuuta 1996 annettu päätöslauselma - Euroopan unionin jäsenvaltioiden lainsäädäntöjen ja käytäntöjen lähentämisestä huumeiden väärinkäytön torjumiseksi sekä laittoman huumausainekaupan ehkäsemiseksi ja torjumiseksi 17 päivänä joulukuuta 1996 vahvistettu yhteinen toiminta - rikosten torjunnasta vastaavien viranomaisten välistä henkilöstövaihtoa ja koulutusta sekä näiden viranomaisten välistä yhteistyötä koskevasta yhteisestä ohjelmasta (OISIN) 20 päivänä joulukuuta 1996 vahvistettu yhteinen toiminta - törkeästä huumausainekaupasta sääedettävistä rangaistuksista 20 päivänä joulukuuta 1996 annettu neuvoston päätöslauselma - Dublinissa kokoontuneessa Eurooppa-neuvostossa perustetun järjestäytynyttä rikollisuutta käsittelevän korkean tason työryhmän kertomus, joka vahvistettiin Amsterdamin Eurooppa-neuvostossa - Irlannin puheenjohtajakaudella hyväksytty tuomareiden vaihto-ohjelma GROTIUS - Irlannin puheejohtajakaudella hyväksytty neuvoston sihteeristön aseman vahvistaminen siten, että sihteeristö voi suorittaa poliisi- ja oikeusasioiden yhteistyön koordinoinnin alaan liittyviä tehtäviä Käynnissä on lisäksi toimia, joilla pyritään tehostamaan huumekaupan ja rahanpesun torjuntaa, edellistä esimerkiksivalvottujen toimitusten menetelmiä kehittämällä.